Neolitik Lewat

Dalam arkeologi Asia Barat Daya, **Neolitik Lewat**, juga dikenali sebagai **Neolitik Akhiran**, **Neolitik Seramik** atau **Neolitik Tembikar**, merupakan bahagian akhir tempoh Neolitik, menyusuli zaman Neolitik Pratembikar dan mendahului Kalkolitik. Ia kadangkala dibahagikan lagi kepada fasa Neolitik Tembikar A (PNA) dan Neolitik Tembikar B (PNB).

Neolitik Lewat bermula dengan eksperimen-eksperimen pertama dengan tembikar, sekitar 7000&nbsp;SM, dan berterusan sehingga penemuan pertukangan tembaga dan permulaan zaman Kalkolitik sekitar 4500&nbsp;SM.

## Levant Selatan

Zaman Neolitik Levant Selatan dibahagikan kepada fasa Neolitik Pratembikar dan Neolitik Tembikar atau Lewat, asalnya berdasarkan urutan yang ditetapkan oleh Kathleen Kenyon di Jericho. Di zon Mediterranean, zaman Neolitik Tembikar dibahagikan lagi kepada dua subfasa dan beberapa budaya serantau. Walau bagaimanapun, sejauh mana ini mewakili fenomena budaya sebenar masih diperdebatkan:

* Neolitik Tembikar A (PNA) atau Neolitik Lewat 1 (LN1)
** Budaya Yarmukian
** Budaya Lodian (Jericho IX)
* Neolitik Tembikar B (PNB) atau Neolitik Lewat 2 (LN2)
** Budaya Wadi Rabah

Di gurun-gurun timur Levant Selatan—*[[Badia (wilayah)|Badia]]*—keseluruhan tempoh ini dirujuk sebagai Neolitik Lewat (s. 7000 – 5000 SM). Ia ditandai dengan kemunculan masyarakat pengembala pertama di gurun, yang mungkin berhijrah ke sana berikutan penempatan-penempatan Neolitik Pratembikar B (PPNB) ditinggalkan di barat.

Di gurun Negev selatan dan Sinai, Neolitik Lewat dicirikan oleh budaya pengembala Timnian, yang wujud sehingga Zaman Gangsa.

## Mesopotamia
Neolitik Lewat bermula sekitar 6,400 SM di Hilal Subur, menggantikan tempoh Neolitik Pratembikar. Pada masa itu, budaya-budaya tersendiri muncul, dengan tembikar seperti Halaf (Turki, Syria, Mesopotamia Utara) dan Ubaid (Mesopotamia Selatan).

### Eksperimen pertama dengan tembikar (s. 7000 SM)

Tapak-tapak di utara Mesopotamia, Tal Hassuna dan Jarmo, adalah antara tapak yang tertua di Timur Dekat di mana tembikar ditemui. Tembikar muncul di aras penggalian yang paling terkini, yang menentukan tarikhnya ke alaf ke-7 SM. Tembikar ini dibuat dengan tangan, reka bentuknya ringkas dan berdinding tebal, serta disapukan pelarut sayuran. Terdapat figura tanah liat, dalam rupa haiwan dan manusia. Antaranya figura wanita hamil yang dianggap sebagai dewi kesuburan, serupa dengan Dewi Ibu dalam budaya-budaya Neolitik kemudian di wilayah yang sama.

### Budaya Halaf (6000–5000 SM)

Tembikar dihiasi dengan corak dan hiasan geometri abstrak, terutamanya dalam budaya Halaf, yang juga terkenal dengan figura-figura kesuburan yang diperbuat daripada tanah liat dan dicat dengan garis-garis. Tanah liat terdapat di mana-mana dan merupakan bahan utama; figura sering dicat dengan lakaran hitam. Pasu yang dihasilkan dan diwarnakan dengan teliti, terutamanya buyung dan mangkuk, didagangkan. Sebagai pewarna, tanah liat yang mengandungi ferum oksida dicairkan dalam suhu-suhu yang berbeza atau pelbagai mineral dicampur untuk menghasilkan warna yang berbeza.

Budaya Halaf menyaksikan kemunculan terawal cap mohor yang diketahui. Ia memaparkan corak geometri.

Figura kesuburan wanita dalam tanah liat bercat, mungkin dewi, juga muncul dalam tempoh ini, sekitar 6000 – 5100 SM.


Pottery jar from Mesopotamia. Halaf period, 4900-4300 BC. Erbil Civilization Museum.jpg|Buyung dihiasi dengan pelbagai corak geometri; 4900 – 4300 SM; seramik; oleh budaya Halaf; Muzium Tamadun Erbil (Erbil, Iraq).
Sherd MET DP109164 (cropped).jpg|Serpihan; 5600 – 5000 SM; seramik bercat; 7.19 × 4.19&nbsp;cm; oleh Budaya Halaf.
Fail:Halaf style female figurines Mesopotamia or Northern Syria 6000-5100 BC Louvre Museum.jpg|Figura perempuan budaya Halaf, 6000 – 5100 SM. Muzium Louvre.
Fail:Stamp seal and modern impression- geometric pattern MET DP104233.jpg|Cap mohor dan kesan cap coraknya. Budaya Halaf.
Fail:Bowl fragment MET DP368821 (cropped).jpg|Serpihan mangkuk; 5600 – 5000 SM; 8.2&nbsp;cm; oleh Budaya Halaf.
Sherd MET DP109163 (cropped).jpg|Serpihan; 5600 – 5000 SM; seramik bercat; 3.96 × 5.21&nbsp;cm; oleh Budaya Halaf.


### Budaya Hassuna (6000 – 5000 SM)

Budaya Hassuna ialah satu budaya arkeologi Neolitik di utara Mesopotamia yang bertarikh ke awal alaf ke-6 SM. Ia dinamakan sempena tapak jenisnya, Tal Hassuna di Iraq. Tapak-tapak lain di mana objek-objek Hassuna ditemui termasuk Tal Syimsyharah. Hiasan tembikar budaya ini terdiri daripada bentuk-bentuk geometri, dan beberapa corak kambing gurun. Tembikar monokrom dari aras terkini di Ginnig telah disifatkan "proto-Hassuna". Memandangkan lapisan tertua di tapak tersebut tidak mempunyai tembikar, Ginnig mungkin satu contoh tapak yang jarang ditemui di Mesopotamia Hulu yang diduduki semasa peralihan dari zaman Neolitik nirseramik ke seramik.

Fail:Hassuna redware bowl.jpg|Mangkuk tembikar merah Hassuna, s. 5500 SM
Fail:Poterie décor incisé Hassuna Louvre 28122017 5.jpg|Serpihan tembikar dengan hiasan terukir dan bercat. Dari Tal Hassuna, 6500 – 6000 SM.
Fail:Şanlıurfa Müzesi Akarçay Tepe (2).jpg|Rekonstruksi kediaman Neolitik di utara Mesopotamia (Akarcay Tepe II)
Fail:Şanlıurfa Müzesi Akarçay Tepe.jpg|Rekonstruksi kediaman Neolitik di utara Mesopotamia (Akarcay Tepe II)


### Budaya Samarra (6000 – 4800 SM)

Budaya Samarra ialah budaya arkeologi zaman Kalkolitik di utara Mesopotamia yang bertarikh sekitar 5500 – 4800 SM. Ia bertindih sedikit dengan budaya Hassuna dan awal Ubaid.


Fail:Samarra bowl.jpg|Pinggan Samarra, mempunyai bibir, bulatan dengan lapan ikan, dan empat ekor ikan berenang ke arah tengah ditangkap oleh empat ekor burung, di tengahnya ialah simbol swastika; sekitar 4000 SM; seramik bercat; diameter: 27.7&nbsp;cm; Muzium Vorderasiatisches (Berlin)
Fail:Vorderasiatisches Museum Berlin 096.jpg|Tembikar halus zaman Samarra, dengan motif kambing gurun di tengah; s. 6200 – 5700 SM; Muzium Vorderasiatisches
Fail:Samarra pottery - Oriental Institute Museum, University of Chicago - DSC06931.JPG|Serpihan tembikar Samarra dengan corak geometri di Institut Oriental Universiti Chicago (USA)
Female figurine Tell es Sawwan DAO33 b.jpg|Figura perempuan ditemui di Tal al-Sawan (Dajlah tengah, berhampiran Samarra), aras 1, s. 6000 SM.


### Budaya Ubaid (6500 – 3800 SM)

Tempoh Ubaid (s. 6500 – 3800 SM) ialah satu tempoh prasejarah di Mesopotamia. Namanya berasal dari Tal al-'Ubaid di Mesopotamia Selatan, di mana penggalian besar objek-objek tempoh Ubaid yang terawal dijalankan pada mulanya oleh Henry Hall dan kemudian oleh Leonard Woolley.

Di Mesopotamia Selatan, tempoh ini merupakan tempoh terawal yang diketahui di kawasan dataran lanar. Namun ada kemungkinan terdapat lagi zaman yang lebih awal yang tersembunyi di bawah lapisan aluvium. Di selatan, ia mempunyai jangka masa yang sangat panjang antara s. 6500 dan 3800 SM apabila ia digantikan oleh tempoh Uruk.

Di Mesopotamia Utara, budaya Ubaid berkembang sekitar 5300 dan 4300 SM. Ia didahului oleh tempoh Halaf dan Tempoh Peralihan Halaf-Ubaid dan digantikan oleh tempoh Kalkolitik Lewat. Tempoh baharu ini dinamakan Ubaid Utara untuk membezakannya daripada Ubaid sebenar di selatan Mesopotamia.

Dengan Ubaid 3 (s. 4500 SM) banyak contoh tembikar Ubaid telah ditemui di sepanjang Teluk Parsi, sehingga ke Dilmun, di mana tembikar Tamadun Lembah Indus juga ditemui.

Cap mohor mula menggambarkan haiwan secara bergaya, dan juga mempunyai gambaran terawal Tuan Segala Binatang pada akhir tempoh ini, sekitar 4000 SM.


Imej:Frieze-group-3-example1.jpg|Buyung; tempoh Ubaid Lewat (4500 – 4000 SM); tembikar; dari selatan Iraq; Muzium Seni Halus, Boston (USA)
Fail:Ubaid IV pottery 4700-4200 BC Tello, ancient Girsu, Louvre Museum.jpg|Serpihan tembikar dengan lukisan kambing gurun; 4700 – 4200 SM; seramik bercat; dari Girsu; Louvre
Fail:Female figurines Ubaid IV Tello ancient Girsu 4700-4200 BC Louvre Museum.jpg|Figura perempuan; 4700 – 4200 SM; seramik; dari Girsu; Louvre
Fail:Stamp seal with Master of Animals motif, Tello, ancient Girsu, End of Ubaid period, Louvre Museum AO14165 (detail).jpg|Cap mohor terakota dengan motif Tuan Segala Binatang, Tello, Girsu purba, Akhir tempoh Ubaid, Muzium Louvre AO14165. Sekitar 4000 SM.


## Penyebaran
### Tamadun Lembah Indus (5500 – 2000 SM)

Hilal Subur di Timur Dekat purba ialah salah satu tempat pertanian dan pembuatan tembikar mula dengan sendiri. Pengetahuan ini kemudian tersebar ke seluruh Eropah dari 9,000 hingga 6,000 tahun yang lalu pada kadar purata kira-kira 1&nbsp;km/tahun. Terdapat juga bukti kukuh yang menunjukkan orang Neolitik Timur Dekat dari Timur Dekat mempunyai impak terhadap orang yang tinggal lebih jauh ke timur, sehingga Lembah Indus. Terdapat beberapa petunjuk yang menyokong hubungan antara zaman Neolitik di Timur Dekat dan di subbenua India. Tapak prasejarah Mehrgarh di Baluchistan (Pakistan moden) ialah tapak Neolitik terawal di subbenua India barat laut, ditarikhkan dari seawal 8500 SM. Tanaman Neolitik di Mehrgarh termasuk bukan sekadar barli dan sejumlah kecil gandum. Terdapat bukti yang memberangsangkan bahawa barli dan lembu zebu diternak secara tempatan di Mehrgarh, tetapi varieti gandumnya dicadangkan berasal dari Timur Dekat, kerana taburan moden varieti liar gandum terhad ke Levant Utara dan Selatan Turki. Kajian terperinci pada peta-peta satelit untuk beberapa tapak arkeologi di wilayah Baluchistan dan Khybar Pakhtunkhwa juga mencadangkan bahawa fasa awal pertanian di kawasan-kawasan ini adalah serupa dengan yang di Asia Barat. Tembikar yang dibuat dengan melapiskan tanah liat, lubang api bulat dipenuhi dengan batu kerikil terbakar, dan gudang besar dapat ditemui di Mehrgarh dan juga banyak tapak Mesopotamia. Posisi rangka dalam kubur-kubur di Mehrgarh mempunyai persamaan yang kuat dengan yang terdapat di Ali Kosh di Pergunungan Zagros di selatan Iran. Walaupun jarang ditemui, penentuan usia 14C dan arkeologi untuk tapak Neolitik Awal di Asia Selatan menunjukkan kesinambungan yang luar biasa di seluruh wilayah yang luas dari Timur Dekat ke Subbenua India, konsisten dengan penyebaran ke timur secara sistematik pada kelajuan kira-kira 0.65&nbsp;km/tahun.

Semasa Budaya Mehrgarh, yang wujud sebelum Tamadun Lembah Indus, tembikar seramik digunakan pada Tempoh II (5500 SM – 4800 SM) dan Tempoh Merhgarh III (4800 SM – 3500 SM). Kemudiannya, bahan-bahan kalkolitik mula digunakan. Tempoh II berada di tapak MR4 dan Tempoh III di MR2. Banyak bukti untuk kegiatan perkilangan telah ditemui dan teknik-teknik yang lebih maju digunakan. Manik faiens berlicau dihasilkan dan figura terakota menjadi lebih terperinci. Figura-figura perempuan dihiasi dengan cat dan mempunyai gaya rambut dan pelbagai perhiasan. Dalam Tempoh II, dua pengebumian terlipat ditemui dengan penutup tanah liat merah pada mayat. Jumlah barang pengebumian menurun lama-kelamaan, dengan hanya perhiasan dan dengan lebih banyak barang ditinggalkan untuk pengebumian perempuan. Cap-cap butang pertama dihasilkan daripada terakota dan tulang, dan mempunyai reka bentuk geometrik. Teknologi yang ada termasuk gerudi batu dan tembaga, relau dengan arus menaik, relau lubang besar dan mangkuk pijar tembaga. Terdapat lagi bukti untuk perdagangan jarak jauh dalam Tempoh II: penting kerana ini menunjukkan inilah zaman beberapa manik lazuardi ditemui, sekali lagi dari Badakshan. Tempoh Mehrgarh II dan III juga sezaman dengan pengembangan populasi penduduk di sempadan di pinggir barat Asia Selatan, termasuk pengasasan petempatan seperti Rana Ghundai, Sheri Khan Tarakai, Sarai Kala, Jalilpur dan Ghaligai.

### Eropah

Neolitik Eropah secara amnya bertarikh 7000 – 3000 SM. Penyebaran zaman Neolitik di Eropah kali pertama dikaji secara kuantitatif pada tahun 1970-an, apabila penetapan usia 14C untuk beberapa tapak Neolitik Awal telah mencukupi. Ammerman dan Cavalli-Sforza mendapati bahawa tapak-tapak Neolitik Awal yang lebih jauh daripada sumbernya di Timur Dekat (Jericho) adalah lebih tua. Ini menunjukkan bahawa, pada puratanya, Neolitik tersebar pada kelajuan malar kira-kira 1&nbsp;km/tahun. Kajian yang lebih terkini mengesahkan keputusan ini dan menganggarkan kelajuan 0.6 – 1.3&nbsp;km/tahun dengan keyakinan 95%.

#### Yunani

Neolitik Yunani ditandai dengan beberapa ciptaan menakjubkan daripada batu atau tembikar. Nama petempatan di Sesklo digunakan untuk budaya Neolitik terawal yang diketahui di Eropah, yang menduduki Thessaly dan sebahagian Makedonia. Serpihan-serpihan tertua yang dikaji di Sesklo menetapkan tamadun itu berkembang seawal s. 7510 SM – s. 6190 SM, dikenali sebagai "proto-Sesklo" dan "pra-Sesklo". Ia menunjukkan pertanian yang maju dan penggunaan tembikar yang sangat awal, setanding dengan usia yang didokumenkan di Timur Dekat.

Hiasan seramik berkembang kepada motif api pada hujung budaya Sesklo. Tembikar gaya "klasik" Sesklo ini juga digunakan di Macedonia Barat, seperti di Servia. Banyak benda diperhatikan adalah serupa antara tembikar Anatolia yang nadir dan tembikar Neolitik Yunani awal. Ini disedari semasa penyelidikan untuk melihat jika peneroka mereka adalah orang yang berpindah dari Anatolia ke Yunani. Namun, persamaan sedemikian nampaknya wujud dalam semua tembikar awal yang ditemui di kawasan-kawasan timur yang berhampiran. Jenis-jenis bentuk tidak jauh beza tetapi terdapat perbezaan yang ketara berbanding bekas-bekas Asia Kecil.

Budaya Sesklo penting dalam pengembangan zaman Neolitik ke Eropah. Pentarikhan dan penyelidikan menunjukkan pengaruh budaya Sesklo mempunyai kesan yang signifikan pada kedua-dua budaya Karanovo dan Körös, yang nampaknya berasal dari sana. Budaya-budaya ini seterusnya melahirkan arus tamadun Danube.


Fail:Neolithic clay cups from Sesklo. National Museum Athens.jpg|Cawan tanah liat Neolitik dari Sesklo, sekitar 5,500 SM. Muzium Nasional Athens
Fail:Female figurine marble Thessaly 5300-3300 BC, NAMA 8772 080802x.jpg|Figura perempuan, marmar, Thessaly, 5,300 – 3,300 SM
Fail:Female figurine with child small painted terracott neolithic, NAMA 5937 080804.jpg|Figura perempuan seorang wanita memegang bayi, Sesklo, Neolitik, 4,800 – 4,500 SM
Fail:Ancient Greece Neolithic Pottery.jpg|Pasu budaya Sesklo


#### Eropah Tengah dan Utara: Budaya Tembikar Linear (5500 – 4500 SM)

Budaya Tembikar Linear merupakan ufuk arkeologi utama zaman Neolitik Eropah, berkembang s. 5500 – 4500 SM. Ia disingkatkan sebagai "LBK" (daripada ), dan juga dikenali sebagai "Tembikar Jalur Linear", "Tembikar Linear", "Seramik Linear" atau "Budaya Tembikar Terukir", dan tergolong dalam "budaya Danube I" yang ditakrifkan oleh V. Gordon Childe.

Bukti paling kukuh untuk budaya ini dapat ditemui di Danube tengah, Elbe hulu dan tengah, dan Rhine hulu dan tengah. Ia menandakan peristiwa besar dalam penyebaran awal pertanian di Eropah. Tembikar yang budaya ini termasuk cawan, mangkuk, pasu dan buyung, tanpa pemegang, akan tetapi dalam fasa kemudian dengan pemegang atau tangkai, tapak dan leher.

Tapak penting termasuk Nitra di Slovakia; Bylany di Republik Czech; Langweiler dan Zwenkau di Jerman; Brunn am Gebirge di Austria; Elsloo, Sittard, Köln-Lindenthal, Aldenhoven, Flomborn, dan Rixheim di Rhine; Lautereck dan Hienheim di Danube hulu; dan Rössen dan Sonderhausen di Elbe tengah.

Dua varian budaya Tembikar Linear awal diiktiraf:
* Budaya Tembikar Linear Awal atau Barat berkembang di Danube tengah, termasuk barat Hungary, dan dibawa ke hilir Rhine, Elbe, Oder dan Vistula.
* Budaya Tembikar Linear Timur berkembang di timur Hungary.

Fasa pertengahan dan lewat juga ditakrifkan. Dalam fasa pertengahan, budaya Tembikar Linear Awal menceroboh budaya Bug-Dniester dan mula menghasilkan tembikar yang rupa seperti "not muzik" atau notenkopf. Kadangkala, garisan-garisan pada tembikar diselang dengan titik dan tanda. Dalam fasa lewat, budaya Tembikar Bercoret turun ke hilir Vistula dan Elbe.

Beberapa budaya akhirnya menggantikan budaya Tembikar Linear di seluruh kawasannya, tetapi tiada padanan langsung antara variannya dan budaya baharu yang mengambil alih. Sebaliknya, peta budaya pada masa ini agak rumit. Antara budaya yang menggantikan budaya Tembikar Linear termasuk budaya Hinkelstein, Großgartach, Rössen, Lengyel, Cucuteni-Trypillian, dan Boian-Maritza.

Tempoh Neolitik di Eropah digantikan oleh Zaman Gangsa, sekitar 3000 SM.

## Rujukan

## Sumber

* 
*